Voor jy ’n reis begin beplan, moet jy jouself eers afvra watter soort reisiger jy is, sê Johann Groenewald.
Wilhelm van der Walt, ’n bekroonde akteur en gebore Vrystater, is vir die fees terug in sy tuisstad om Kannetjie in Klippe wat val te speel.
Dié stuk, wat handel oor ’n verstandelik gestremde man wat in ’n hondehuis op ’n afgeleë plaas woon, het die debuutproduksie op die US Woordfees se WoordTROfees gewen. Wilhelm is ook benoem vir sy rol as beste manlike byspeler in Liewer, ’n aanpassing van die Britse dramaturg Patrick Marber se Closer.
Wilhelm grynslag as hy praat oor sy baard wat moes waai vir The Borrow Pit, ’n Engelse stuk wat verlede week op die planke op die Nasionale Kunstefees in Grahamstad was en einde November in die Kaap te sien sal wees.
“Ek het Kannetjie op die Woordfees met ’n baard gespeel, wat soveel help met sy beeld van verwaarlosing.”
Net soos Wild, die ander stuk wat Philip nie net regisseer nie, maar ook self geskryf het, tref Klippe wat val teatergangers diep.
Philip het met susters grootgeword en nog altyd gewonder hoe dit is om ’n broer te hê. Dit is die inspirasie vir Klippe wat val. Die agtergrond is ’n soort Kain-en-Abel-storie.
Wilhelm sê: “My karakter het ’n verskriklike fassinasie met die sterre en meteore wat skiet, en dit verwys na daai klippe wat afval aarde toe.”
“Dit is absoluut wonderlik. Hy gee jou vryheid om te voel vir sy karakter, en dan lei hy jou noukeurig. Hy het ’n baie goeie intuïsie vir menslike emosie.”
“Ek sal nie omgee om hom (Ty) weer te speel nie. Ek hoor die helfte van die akteurs is in die tronk. Ty is in vir moord, so hy sal seker daar begin.”